Seadusandluse diskursiivselt struktureeritud protsessis on seaduste tegemine läbi põimitud kommunikatiivse võimu kujundamisega. See protsess saab tihti alguse pragmaatilistest diskursustest, mille käigus langetatakse mõistlikke otsuseid hüpoteetiliselt eeldatud huvide ja väärtuseelistuste põhjal. Need huvid ja eelistused aga on diskursuse jaoks välise iseloomuga, s.t ei puuduta personaalselt otsustajaid. Pragmaatilised diskursused piirduvad võimalike programmide konstrueerimise ja nende tagajärgede hindamisega.